La regió Vives aplega més de la meitat de patents universitàries de l’Estat espanyol | Xarxa Vives\nLa regió Vives aplega més de la meitat de patents universitàries de l’Estat espanyol\nCastelló de la Plana, Lleida, Palma.- 04-05-2010.- El president de la Xarxa Vives i rector de la Universitat de Lleida (UdL) ha presentat avui a València les dades d’un informe sobre l’impacte socioeconòmic de les universitats a la societat, segons el qual les universitats dels territoris de parla catalana apleguen més de la meitat de patents universitàries de l’Estat espanyol. Joan Viñas (vegeu vídeo) ha explicat que l’any 2008, el 54,67% de les patents en explotació per la universitat espanyola corresponia a la regió Vives.\nAixí mateix, durant la seua intervenció a l’acte pel reconeixement europeu de l’Arc Mediterrani, organitzat per l’ Institut d’Economia i Empresa Ignasi Villalonga (IIVEE) al Palau de Congressos de València, Viñas ha assenyalat que la contribució de les universitats de la Xarxa Vives a la producció científica estatal va suposar el 37% del total durant el període 2003-2007.\n«Dir universitat és dir futur», ha destacat el president de la Xarxa i rector de la UdL, qui ha afirmat que el futur dels territoris de l’Arc Mediterrani passa per la seua consolidació «com a eix clau en les infraestructures de la Unió Europea, un eix en el qual la universitat ha de tenir un paper protagonista». Viñas ha posat l’accent a parlar sobre la generació de valor afegit per part de les universitats com a motor de desenvolupament. A partir de les dades de l’esmentat informe, encarregat pel Consell General de rectors de la Xarxa, el rector Viñas ha destacat que la despesa per estudiant era l’any 2005 de 8.276 euros a la regió Vives, al voltant de 600 euros per damunt de la mitjana estatal. «El coneixement –ha dit- és la inversió mes segura, però ens cal aprofundir en aquesta línia, per tal d’arribar a la mitjana de l’OCDE, l’espill en què ens hem de mirar per afrontar els reptes que tenim al davant».\nEn l’àmbit de la recerca, Joan Viñas ha destacat que un 28% dels investigadors actuals a Espanya treballa a l’espai Euram, que compta amb una ràtio «clarament superior a la mitjana estatal». El president de la Xarxa Vives ha suggerit la necessitat de superar l’actual estancament del a inversió en recerca i desenvolupament: «si volem ser una regió competitiva en l’entorn europeu –ha afirmat- hem de ser capaços d’aprofitar la nostra situació de partida i no creure que és una estació d’arribada. Cal situar la recerca al bell mig de l’escenari de les prioritats, perquè tota inversió en aquest àmbit paga la pena».\n4/05/2010 » Notes de premsa


i Fonollosa | enciclopèdia.cat\nDurant el segle XVIII la població (fonollosencs) va passar de 269 h el 1718 a 359 h el 1787. El 1860 s’assoliren els 1 140 h, però tot al llarg de la segona meitat del segle XIX la població anà decreixent. Hi hagué un nou període de creixement entre el 1900 i el 1930; tanmateix, a partir del 1940, el municipi va anar perdent habitants. El 1986 la població era de 641 h, i la dècada següent es produí un augment significatiu: 685 h el 1991 i 816 h el 1996. Al 2005 arribà a 1 208 h.\nSanta María del Grau, Fals\nNo gens lluny del Raval de les Oliveres, en direcció a ponent, hi ha el santuari del Grau que presideix des d’un graó natural l’ampla esplanada de Fals. Un altre centre d’interès historicoartístic del municipi és el temple romànic de Santa Maria de Caselles (dit també de la Pabordia), consagrat el 1235 per sant Bernat Calbó. Durant tres segles i mig fou seu d’una petita comunitat de canonges regulars, filial de Santa Maria de l’Estany i fundada el 1221 pels senyors útils del castell de Fals. Se'n conserva l’estructura, però s’utilitza com a graner.\nMapa de patrimoni cultural de Fonollosa (Diputació de Barcelona)Elements patrimonials inventariats, fotografies i la seva ubicació mitjançant cartografia digital


Una delegació del Consell d'Europa coneix in situ com es treballe\nUna delegació del Consell d'Europa coneix in situ com es treballen les competències per a una ciutadania democràtica\nNoticies » Societat 05 de novembre, 2018\nUna delegació del Consell d'Europa vol copsar de primera mà com es treballen les competències per a una ciutadania democràtica a l'Escola Andorrana. Fins demà, visitarà alguns centres escolars. Aquest matí ha estat a l'escola andorrana de segona ensenyança d'Encamp.\nLa visita de la delegació europea servirà per culminar la feina que Andorra va iniciar quan va detenir la presidència del comitè de ministres al Consell d'Europa. L'aposta per ensenyar competències per a una ciutadania democràtica a les escoles ja s'aplica. El proper pas és potenciar la formació dels docents, segons avança el ministre d'Educació, Eric Jover. Avança que la voluntat és "tirar endavant un màster de ciències de l'educació que tingui inclòs aquestes competències per a una ciutadania democràtica".\nEls representants del Consell d'Europa tenen especial interès en l'aula d'acollida, un dels elements característics de l'Escola Andorrana. Un "cas d'èxit", ha dit el ministre Jover, qui assegura que hi ha "satisfacció, perquè estem desenvolupant aquí el que a ells els agradaria desenvolupar segurament a tots els països d'Europa".


Comencen les enquestes de salut de persones de l'Alt Empordà - Empordà\nComencen les enquestes de salut de persones de l'Alt Empordà\nEls investigadors de l'IdibGi han començat el projecte «Girona, regió saludable», que estudiarà 550 participants de la comarca\nEMPORDA.INFO 03.06.2019 | 11:13\nAquest matí investigadors de l'Institut d'Investigació Biomèdica de Girona Dr. Josep Trueta (IdibGi) han començat les enquestes i les revisions a la població de l'Alt Empordà en el marc del Projecte PECT «Girona, regió saludable», coordinat per la Diputació de Girona i en el que també participen la Fundació Salut Empordà, el Dipsalut i la Universitat de Girona.\nEn total, s'entrevistarà a 550 participants de la comarca repartits en l'Àrea Bàsica de Salut de Roses (que inclou els Centres d'Atenció Primària de Roses i Castelló d'Empúries) i en l'ABS de Figueres. El calendari preveu iniciar ara les enquestes a Castelló d'Empúries i al setembre traslladar la investigació a Roses. Més endavant, en una data encara per determinar, l'estudi es farà a la capital de l''Alt Empordà.\nEl «Girona, regió saludable» s'estén a tota la demarcació gironina i, quan s'hagi acabat aquest treball de camp, l'IdibGi haurà atès a més de 2.000 persones de les comarques de l'Alt i el Baix Empordà, el Gironès, la Selva, la Garrotxa, el Pla de l'Estany, el Ripollès i la Cerdanya oriental.


Primer aniversari del projecte "Otos, obert tot l'any" - Portal de Xàtiva\nPrimer aniversari del projecte «Otos, obert tot l’any»\nDiumenge hi haurà un Mercadet de Nadal, noves paradetes d’articles artesanals i una exposició d’un gran betlem\nL’Ajuntament d’Otos i l’Associació de Col.laboradors de la Mostra de Productes, celebraran el diumenge el primer aniversari del projecte “Otos, obert tot l´any”. Amb esta iniciativa tots els diumenges a les 11 del matí es pot gaudir d´una visita guiada, per a conéixer la “Ruta de rellotges de sol”, també el Palau Marquesal i la Col.lecció permanent de l’artista Antoni Miró, per tan sols 1 € per persona.\nA més, a la plaça del Llaurador, des de les 10’30 fins a les 2 del migdia, hi ha una interessant “Mostra de Productes Tradicionals i Artesanals”, amb fruita i verdura ecològica, mel i els seus derivats, embotits tradicionals, vi i licors casolans, sabons de casa, artesania, productes de merceria i decoració, llibres, antiguitats, pirogravats amb fusta, etc.\nPer celebrar el primer any de vida d’este projecte es faran altres activitats especials que se sumen a les ja habituals. Així, hi haurà un “Mercadet de Nadal”, amb tota classe de productes típics, exposició d´un gran betlem, “Granja d’animals”, etc. A més, hi haurà noves paradetes d´articles artesanals i altres sorpreses.\nTotes estes iniciatives, que a més coincidiran amb la festa de la Puríssima, seran una bona oportunitat per visitar el poble d’Otos, situat a la Comarca de la Vall d’Albaida i als peus del Benicadell i aprofitar per tastar la seua gastronomia tradicional als bars i restaurant.\nPublicado el diciembre 4, 2013 Autor Portal de XàtivaCategorías Com. Valenciana, Eventos, La Vall d'Albaida, XàtivaEtiquetas aniversari, any, obert, otos, primer, tot\nAnterior Entrada anterior: El Departamento de La Ribera ha atendido por Fibromialgia a más de 4.000 personas\nSiguiente Entrada siguiente: PSPV exige responsabilidades por la extremada seguridad en la visita de Fabra


Programa 108 – 04/05/2012(Edició 1897) – Fes Ta Festa – La cultura popular a la ràdio i a internet\nPrograma 108 – 04/05/2012\n4 maig 2012Programes\nNOVETATS DISCOGRÀFIQUES AL “FES TA FESTA”\nEn el programa d’aquesta setmana us parlem, entre moltes altres coses, de dues novetats discogràfiques.\nD’una banda, del nou treball de l’inquiet tenorista Jordi Molina que juntament amb el grup vocal La Mata de Jonc i la col·laboració del percussionista Enric Canada, s’han engiponat aquest CD titulat “Cants a tenora”, un interessantíssim recull de cançons tradicionals presentades en un format original i novedós, amb la tenora i els pedals multi-efectes i la percussió com a únics acompanyaments.\nI d’una altra banda, el nou Compact Disc del Càmping Botànic Bona Vista “Kim”, de Calella, el vuitè d’una ja més que considerable col·lecció, enregistrat per la Cobla Ciutat de Girona sota la direcció de Marcel Sabaté, i que amb el títol genèric de “Per als amics d’en Kim”, recull un total de 14 sardanes d’autors de totes les èpoques i dels més variats estils.\nD’ambdós n’escoltarem una mostra. I tindrem l’habitual AGENDA-ESCUDELLA i les NOTÍCIES ESCOLLIDES en les que parlem d’un nou portal a Internet dedicat als instruments tradicionals: el Tocanet.cat; i en les que tenim també un record sentit pel mestre Josep Crivillé que ens ha deixat aquest passat 21 d’abril.\nI a les seccions, una mica de tot. Les setmanals:\nLA COLUMNA, en la que aquesta setmana el nostre director Jesús Ventura, i sota el títol “L’1 de maig no ballarem sardanes” reflexiona sobre el difícil matrimoni que s’esdevé el Dia del Treball entre les manifestacions laborals i la tradicional ballada de sardanes al Pla de la Catedral.\nI la CRÒNICA CASTELLERA, amb en Carles Esteve, que aquesta setmana ens comenta els castells del passat diumenge, dins un “Pont amb castells de 8”.\nI les seccions intermitents:\nCLÀSSICS DE COBLA, que ens presenta una sardana molt original del sabadellenc Agustí Borgunyó, la titulada “El relloge de l’avi”, en la que podem sentir amb notes musicals el tic-tac i els efectes sonors d’un vell rellotge de paret.\nHISTÒRIES DE GEGANTS, amb la Berta Miró, que ens presenta els “Gegants de Sant Andreu del Palomar”, una gran família gegantera que conviu en aquest històric barri barceloní.\nI ELS SECRETS DE L’ETNOLÒGIC, amb en Gustau Molas, que ens presenta un doble objecte del Museu Etnològic de Barcelona, amb un nom força interessant i suggestiu: “El maridet i el burro”.\nI ja que, casualment, els dos temes musicals de les novetats discogràfiques, “La jota de la Vall de Cabó” i la sardana “Organyà, ciutat pubilla”, de Jaume Riu, fan referència a aquesta vila de l’Alt Urgell, hem tancat el cercle amb una altra sardana que també li està dedicada: “Les homilies d’Organyà”, de Josep Coll i Ferrando.\nNosaltres no som tant antics com les homilies però ja fa uns quants anys que trisquem. I no us imagineu la corda que ens queda!


Els treballadors socials veuen “caòtica” la gestió dels tràmits per cobrar l’Ingrés Mínim Vital. – Montpeita\nEls treballadors socials veuen “caòtica” la gestió dels tràmits per cobrar l’Ingrés Mínim Vital.\nRedacció 17 d'agost de 2020\nPer: Social.cat / AMIC – Redacció / Imatge: Anton Chernyavskiy (Unsplash)\nPer això, el TSCAT insta públicament a les administracions competents a tenir canals reals d’atenció personalitzada a la ciutadania, amb més personal, així com agilitat, simplificació i flexibilitat en la tramitació. També es demana a les diferents administracions que “treballin coordinades perquè aquesta bona proposta en la lluita contra la pobresa no es converteixi en un mal de cap per a les persones destinatàries, que són les que tenen més dificultats per poder sobreviure dignament en moments d’emergència social”.\nAMICIngrés Mínim VitalSeguretat SocialSEPESocial.catTSCAT


Vidal Aragonès 'La reforma laboral és un atac molt profund però es pot accionar judicialment i guanyar sindicalment' | L'Accent - Informació i comunicació popular dels Països Catalans\n“Es restringirà el dret de vaga en els propers mesos per intentar evitar processos de mobilització” / “Cal sumar el sindicalisme alternatiu, les organitzacions polítiques combatives i els moviments socials com el 15-M, per fer una pressió permanent”\nEn quin context es dona l’onada reformista i concretament aquesta darrera Reforma Laboral?\nAquesta base ideològica hauria estat assumida per la pròpia esquerra…\nFa menys de dos anys el PSOE va fer una altre Reforma Laboral, no en tenien prou amb aquella que han hagut de fer-ne un altre?\nHome, vista l’actual, l’anterior del PSOE van ser “petites retallades”, que podien facilitar la rebaixa de drets dels treballadors, però que deixava encara un marge important per a defensar els drets dels treballadors.\nL’agressivitat d’aquesta reforma deixa clar com s’han sentit de forts la Patronal i el PP.\nLa nova norma dona prioritat als Pactes d’empresa per sobre dels Convenis Col·lectius. Quin tipus d’acords ens trobarem a partir d’ara?\nCom es podran resistir els treballadors?\nCreus que hi hauran més reformes en els propers mesos?\nCom analitzes l’actuació de CCOO i UGT en aquesta darrera reforma?\nCreus que es convocarà Vaga General en els propers mesos? Quin creus que hauria de ser el paper del sindicalisme combatiu?\nI el sindicalisme alternatiu i combatiu entenc que ha de sumar-se, doncs la Vaga General no serà de tal o qual sindicat, sinó que és dels treballadors. Cal donar una resposta contundent a totes les contrareformes amb mobilització al carrer, i convertint el que intentaran que sigui un dia únic de lluita en un procés de mobilització sostinguda contra totes aquestes reformes, i no només en l’àmbit laboral, sinó també en referència a molts altres drets socials que estem perdent, com l’habitatge, l’educació, la sanitat…\nCategoria: Economia Visualitzacions: 1454\nEls treballadors de HP en vaga solidària contra els acomiadaments


El sant pare ja reposa sota terra a les grutes vaticanes, com demanà\n23 abril 2021 12:56\nDescansa a pocs metres de la tomba de l'apòstol Pere, al costat de Pau VI i de Joan Pau I\nFrance Press | 09 abril 2005\nJoan Pau II, el papa vingut de lluny, el 264 successor de Pere, descansa ja sota terra a les grutes vaticanes. Conclosa la cerimònia del seu històric i multitudinari funeral a la plaça de Sant Pere, el cadàver emprengué el viatge final, mentre els presents, sobretot molts joves, ploraven desconsolats i continuaven demanant-ne la canonització. Camí de la tomba, el fèretre travessà tota la basílica i sortí per la porta lateral de Santa Marta, per entrar per una altra que condueix a les grutes.\nEl fèretre de fusta de xiprer fou precintat amb cintes vermelles, en les quals es posaren els segells de la Cambra Apostòlica, de la Prefectura de la Casa Pontifícia, de l'Oficina de les Celebracions Litúrgiques del Papa i del Capítol Vaticà. La caixa de xiprer fou encaixada en una altra de plom de quatre mil·límetres d'espessor, al seu torn encaixada en una altra de fusta d'om envernissada. Sobre aquesta última es col·locà un crucifix i l'escut del pontífex difunt. Una senzilla làpida, en la qual està escrit en llatí el nom de Joan Pau II i quan va néixer i morí, cobreix l'enterrament.\nUn notari del Capítol de la basílica vaticana redactà l'acta de la sepultura i la llegí davant dels presents, un reduït grup presidit pel camarlenc i del qual prengué part la «família pontifícia» del papa, els seus secretaris, les monges que el cuidaren i el seu metge personal. Estanislao Dziwisz, el seu fidel secretari, plorà desconsoladament en nombrosos moments de la cerimònia.\nJoan Pau II fou enterrat sota terra -com demanà expressament- a l'espai que ocupà la sepultura de Joan XXIII, que actualment està enterrat en una capella de la basílica de Sant Pere. Descansa a pocs metres de la tomba de l'apòstol Pere, al costat de la tomba de Pau VI i davant la de Joan Pau I.\nDel seu costat, el portaveu del Vaticà, Joaquín Navarro Valls, informà ahir a la sala de premsa de la Santa Seu davant dels periodistes que les grutes vaticanes podrien estar obertes al públic a partir del pròxim dimarts.


per Redacció 16 de gener de 2020 19:12\nLa declaració d'emergència climàtica que es va fer oficialment aquest dimecres a Barcelona i les 100 mesures proposades pel govern d'Ada Colau i Jaume Collboni és "un pas endavant" però requereix "molta més concreció i molta més ambició", segons ERC.\nEl grup municipal dels republicans ha assegurat aquest dijous que “celebra” la declaració subscrita ahir per l'Ajuntament de Barcelona, però adverteix "no totes les mesures anunciades tenen el mateix impacte” i per això s'ha d'especificar què es prioritzarà, ha defensat la regidora Maria Buhigas. "Cal identificar les mesures que realment tenen més impacte en el termini de temps més curt possible”, ha dit. “Això per a nosaltres vol dir més rigor i una millor manera de desplegar la oportunitat que suposa aquesta declaració”, ha insistit.\nPer a Buhigas, és “una contradicció” que mentre s’aprova la declaració d’emergència climàtica hi hagi “tota una controvèrsia amb dos operadors com el port i l'aeroport amb una mena de discussió sobre qui té culpes de què, en lloc que aquesta declaració d’emergència sigui l’espai de trobada de tots aquells agents de la ciutat”.\nERC Emergència climàtica


CONTROL DE COSTOS: es pot millorar tot allò que es pot mesurar. - MBE Granollers\nEl cost és la mètrica que es fa servir per monetitzar la quantitat de recursos que es requereixen per generar valor per l’empresa, és a dir, quants recursos es consumeixen per oferir un servei. El coneixement i control d’aquesta mètrica són essencials per garantir una execució financera en sintonia amb els interessos dels seus propietaris.\nSaps quins són els costos de la teva empresa?\nMolts cops les petites i mitjanes empreses no tenen un sistema de control de costes, sinó que es basen en conèixer la rendibilitat del seu negoci de manera global.\nFins fa poc les empreses establien el preu dels seus productes i/o serveis segons el preu estipulat pels seus subministradors, tenint en compte el benefici desitjat. Poc a poc aquesta mentalitat va canviant i els preus s’estableixen segons el mercat, essent la capacitat d’actuació de l’empresa limitada als seus costos de producció. És aquí quan la optimització en la cadena de subministrament i altres recursos concrets entra en joc.\nTot i així, hem de saber que a vegades “anàlisi és paràlisi” i que per tant hi ha vegades en què hem d’externalitzar la gestió d’alguns processos a proveïdors especialitzats que ens donaran un servei expert i flexible a les necessitats de la nostra empresa. Serveis com la logística integral o d’aprovisionament, són claus en la nostra cadena de subministrament i si deixem en mans expertes aquest servei podem arribar a millorar el rendiment del nostre negoci substancialment.\nTenint en compte aquestes consideracions, cal dir que no hi ha una fórmula màgica per la gestió de costos, ja que cada negoci tindrà els seus propis KPIS i costos, per tant no es podrà fer servir una fórmula preestablerta.\nEl control de costos és molt important pels objectius de l’empresa i no és una ciència exacta, per tant calen coneixements en gestió empresarial per tal de poder-los millorar i monitoritzar de manera constant i sense ensurts.\nEtiquetes: cadena de suministrament, control de costos, logistica d'aprovisionament, logistica integral, optimització recursos


Ramon de Ganagot - Viquipèdia, l'enciclopèdia lliure\nRamon de Ganagot o de Ganegot o de Ganagod o de Gavalgand o de Gavagou (de totes aquestes formes es troba el seu nom als documents) era fill del noble d'igual nom que en temps de l'arquebisbe Oleguer va col·laborar amb Robert Bordet en la repoblació del Camp de Tarragona.\nVa participar activament en la reconquesta de Siurana, i per aquesta ajuda va rebre en donació per part de Ramon Berenguer IV el 27 de juny de 1158 el lloc d'Alforja. Aquesta donació, concedia a Guillem i als seus descendents, era en franc alou, i comprenia totes les terres, aigües, pastures, boscos, arbres i tots els drets, exceptuant els del delme i la primícia que el comte de Barcelona es reservava per a ell. La donació era perpètua sempre que els senyors d'Alforja i els seus descendents guardessin jurament de fidelitat a Ramon Berenguer IV, que li va fer la cessió, i als seus descendents. L'arquebisbe Bernat Tort es va reservar, compartint-les amb el comte, les primícies i els delmes.\nRamon de Ganagot havia de repoblar i fortificar la vall d'Alforja, cosa que va fer amb rapidesa, i va atorgar establiments de finques als camperols que s'hi volguessin assentar. L'any 1170 va concedir una carta de població als habitants que ja residien a Alforja i als que hi anessin a residir en un futur. Ramon va ser ajudat en la repoblació pel seu germà Bernat de Ganagot, que signava amb ell la carta de repoblació. També signava Berenguer de Cambrils, senyor de Cambrils, segurament perquè hi havia terres frontereres de difícil assignació, com les partides del Cascol i de la Quadra dels Tascals. El Cascol era una partida situada a l'est dels camins de Riudecols i de Riudoms, a la part més septentrional d'aquest darrer terme. La Quadra dels Tascals era una partida situada a la part limítrof entre els actuals municipis de les Borges del Camp, Riudoms, Botarell, Riudecols i Les Voltes.\nL'arquebisbe de Tarragona Guillem de Torroja, el 1173 va entrar en litigi amb Ramon de Ganagot i va voler deixar ben clara la seva suprema autoritat a la vila d'Alforja, indicant que tenia potestat sobre els seus habitants i prenent-se la prerrogativa de nomenar el batlle. Això va provocar plets i enfrontaments entre Ramon i l'arquebisbe, que van durar anys.\nA les darreries del segle xii, Alfons el Cast i la seva dona Sança van concedir a Ramon de Ganagot la vall del riu de Cortiella i el poblat de Cortiella, i l'explotació de la mina d'argent que hi havia.\nRamon de Ganagot s'havia casat amb Saurina i va tenir tres filles, Romia, Dolça i Gaia. La primera va ser nomenada hereva de la meitat de la dominicatura d'Alforja quan es va casar el 27 d'agost de 1174 amb Bertran de Castellet, fill del noble homònim que havia estat castlà de Reus. Però el 1196 Ramon de Ganagot va canviar el seu testament i deixava la meitat d'Alforja al seu germà Bernat, i l'altra meitat a la seva filla Romia tot i que Berenguer de Cambrils tenia drets sobre algunes terres d'Alforja. Una concòrdia entre els germans Ganagot i Berenguer va decidir que aquest últim tindria una quarta part de totes les rendes que els senyors d'Alforja cobraven.\nRamon de Ganagot va morir el 1198.\n↑ 1,0 1,1 1,2 1,3 Bolòs i Masclans, Jordi. Catalunya Romànica. Vol.21. Barcelona: Fundació Enciclopèdia Catalana, desembre de 1995, p. 227. ISBN 8441225125.\n↑ Cortiella, Francesc; Pere Anguera. Història d'Alforja. Alforja: l'Ajuntament, 1986, p. 13-19.\nObtingut de «https://ca.wikipedia.org/w/index.php?title=Ramon_de_Ganagot&oldid=27690224»


El Cirque du Soleil dedica un espectacle a un jugador de l'Espanyol\nDijous, 14/11/2019 - 16:42\nMusical sobtat al mig del carrer\nL’altre dia anava passejant pel carrer quan vaig xocar amb una atractiva i simpàtica jove. De seguida la vaig ajudar a aixecar-se del terra i, al mirar-nos als ulls, tots dos vam sentir una potent descàrrega elèctrica. Sense saber molt bé com, vam començar a cantar i ballar amb una sincronització professional. Les persones que passaven pel carrer, en lloc de mirar-nos com si estiguéssim bojos, es van unir a nosaltres demostrant que sabien perfectament la coreografia i les lletres que estàvem improvisant. Va ser un moment màgic. Llàstima que només va durar cinc minuts.\nVíctor Campuzano 31 by Cirque du Soleil\nDesprés de fer un espectacle en honor a Messi, la direcció del Cirque du Soleil ha volgut dedicar també un espectacle a un jugador de l’Espanyol perquè ningú a la ciutat se senti exclòs. El problema d’aquest xou és que és molt accidentat: els malabaristes cauen tota l’estona, hi ha gran quantitat d’insults i els seients del teatre estan gairebé tots buits perquè el públic prefereix anar a veure el Reial Madrid. Els donem el taronja perquè reflecteix molt bé el que és l’Espanyol.\nFira de cervesa artesana Nou Barris\nEstà molt ben organitzada. Arribes i et demanes una cervesa per provar. Després reps un missatge de la Marisa en el qual et diu que necessita una mica més de temps, així que decideixes provar més cerveses ràpidament. Quan ja has provat 10 vegades la mateixa, li envies un missatge de veu a la Marisa i li confesses que mai vas suportar la seva mare i que estaràs millor sense ella. Aprofites per desfogar-te amb l’artesà d’una cervesa basca mentre buides el seu barril. Abans d’anar-te’n, pots vomitar rere un envelat mentre li demanes a la Marisa una segona oportunitat. I tot per 6 euros.\nAquesta setmana el Rubén va ajudar una senyora gran a travessar el carrer. A l’arribar a casa, va trucar a la seva mare i hi va estar parlant durant hores perquè no se sentís sola. Després, va rebre una trucada d’una oenagé i s’hi va inscriure per ajudar nens desfavorits. A l’arribar la nit, es va fer un sopar vegà per no perpetuar el sofriment animal. Finalment, es va ficar al llit i va resar per la pau al món. S’ha d’anar amb compte, clarament aquest boig planeja alguna cosa terrible.


DRAG Software de Gestió Policial\nSoftware de gestió Policial\nDRAG - Dispositiu de Recursos per Agents\nsoluciona la gestió informàtica de la teva Policia Local\nde forma eficient, àgil i còmoda.\nDisposem d'una versió gratuïta per la teva corporació\nTOTES LES CARACTERÍSTIQUES DEL NOSTRE SOFTWARE POLICIAL\nEl DRAG és el programa informàtic desenvolupat en entorn web per la gestió de cossos de policia local, vigilància municipal i protecció civil.\nBasat en un entorn gràfic clar, amable i funcional, dissenyat especialment per agilitzar i simplificar el teu treball del dia a dia.\nActualitzacions automàtiques perquè tothom disposi de la versió més recent..\nRevisem de forma periòdica el nostre programari per incorporar millores tecnològiques i suggeriments dels nostres usuaris sense cap cost addicional.\nAdaptat a la teva corporació\nEl DRAG és totalment configurable perquè s'ajusti a les necessitats de cada prefectura.\nPersonalitza’l en funció dels teus objectius, el nostre software encaixa sense problemes a qualsevol corporació.\nAmb una quota fixa mensual segons la teva mida\nAdaptem la quota a la mida de la teva corporació. Inclou la llicència, actualitzacions, formació i suport als usuaris, sense cap cost addicional.\nA la meva policia local va costar molt aprendre el programa que tenim. Fa por canviar un altre cop de programari\nEl DRAG sorprèn per la seva facilitat d’us, amb poc més d’una hora formativa sabras utilitzar el nostre programari, és intuïtiu, agraït i apte per a tots els públics.\nI com es realitza la formació?\nNosaltres aconsellem dues sessions, una pel funcionament bàsic del DRAG per saber registrar les novetats diàries amb la identificació dels implicats i una segona sessió avançada per a la resta de mòduls. Aquestes formacions les fem a la mateixa prefectura, ens adaptem teus torns i horaris\nCom resoldrem dubtes o problemes quan es posi en marxa el DRAG?\nLa qualitat del nostre programari és tan bo com la nostra atenció i suport a usuaris. Contacta’ns telefònicament, per correu electrònic o mitjançant el nostre xat online. T'ajudarem en el que calgui, estem disponibles tots els dies de l’any i amb servei d’urgències de 24 hores.\nEm preocupa haver de tornar a confeccionar plantilles de documents per al DRAG.\nAl DRAG ja incorporem totes les plantilles que necessites per treballar amb normalitat. A més, disposes d’un editor perquè les puguis modificar per tal d'adaptar-les al format que vulguis o fer-ne de noves.\nHi ha augment de preus?\nEl DRAG te una quota lineal, calculat en funció dels teus efectius. Les variacions de preu es calcula segons l’IPC anual.\nPuc recuperar les meves dades si són al núvol?\nLes dades son teves, nosaltres només custodiem la informació, gestionem les còpies de seguretat i el manteniment de les bases de dades. En qualsevol moment et pots descarregar tota aquesta informació i, si finalitzés el contracte, ens obliguem a lliurar-te aquestes dades abans de procedir a la seva destrucció.\nEl DRAG s’estructura en àrees temàtiques que cobreixen tota l’activitat de gestió d’una policia local\nEn compliment amb les ordenances municipals, suport a l'ajuntament i amb altres organismes públics\nEnregistrament de totes les actuacions de la policia local\nAdministració dels efectius amb accés de cada usuari a la seva informació personal i incidències laborals\nGestió i control intern de les armes i vestuari\nRegistre de subjectes (persones, vehicles i entitats) enllaçats i relacionats amb tots els mòduls del DRAG\nEines de gestió geogràfica pel teu territori d'actuació\nEngloba tot el referent a temes de sinistres i disciplina viària\nActuacions en col·laboració amb els òrgans judicials\nEstigues atent al nostre canal on rebràs les últimes notícies d’interès per a la teva policia local\nEl software de gestió resulta una peça clau utilitzada per gestionar el funcionament de tot tipus d'organitzacions i fiscalitzar-ne la seva activitat.\nLes solucions SaaS representen una millora en quant a seguretat, manteniment i disponibilitat respecte a les solucions que s'instal·len de manera local a les organitzacions.\nDRAG és una aplicació nativa Cloud que permet a les Policies Locals i Municipals reduir dràsticament les emissions de carboni


Tothom Empreses Entitats Ciutadans\nTots activitatfísica activitatmental analytics Android automatització canva chrome citesonline comerç comercial competència crm disseny dominis ecommerce email email marketing emprenedor esdeveniments estudidemercat facebook facebook ads facturació feina fotografia google hosting hubspot integració intranet jubilats linkedin mòbil marketing menors mercat negocilocal organització personesgrans presentacions productivitat programació promoció salut scratch seguretat trello videomarketing web woocommerce wordpress xarxes socials youtube zapier\nGestiona professionalment la relació amb els clients amb un CRM\nUna de les teves tasques diàries com emprenedor, freelance o empresari és relacionar-te amb clients i potencials clients? Ets responsable de vendes en alguna empresa i dirigeixes un equip comercial? Vols, simplement, millorar i optimitzar com gestiones l'activitat de venda dins la teva empresa? Si has contestat afirmativament alguna d'aquestes preguntes, aquest curs és per a tu. En aquest curs descobriràs que és un CRM, com pot ajudar-te en el teu dia a dia professional i coneixeràs una solució gratuïta anomenada HubSpotCRM.\nGestiona les teves fotos i vídeos online amb Google Fotos\nEts de les persones que utilitza el mòbil per a fer fotografies i vídeos que omplen la memòria del teu telèfon? Cada cop que canvies de telèfon mòbil perds alguns records inesborrables? T'agradaria guardar totes les teves fotos i vídeos en un sol lloc, segur, de fàcil accés i que no ocupi espai? Si has respost Si a alguna d'aquestes preguntes, aquest curs és per a tu. Independentment de l'ús personal o professional que facis de les fotos o vídeos fets amb el teu mòbil, en aquest curs descobriràs Google Fotos com a eina per a gestionar els teus records digitals i/o aprendràs a treure'n tot el suc.\nProspecció comercial per email\nTens un producte o servei i busques potencials clients per a vendre'ls-hi? Et costa entrar en contacte amb gent a qui presentar les teves propostes comercials? Necessites una nova metodologia de prospecció comercial per augmentar el nombre de contactes a final de mes? Si has respost afirmativament alguna d'aquestes preguntes, aquest curs és per a tu. En aquest curs descobriràs com realitzar una prospecció comercial per email de forma correcta i seguint una metodologia clara.\nRealitzes tasques repetitives diàriament que aporten molt poc valor a la teva activitat? T'agradaria connectar aplicacions que utilitzes perquè no et calgui copiar i pegar de forma contínua informació d'un lloc a l'altre? T'agradaria posar en pilot automàtic algunes de les activitats més feixugues? Si vols descobrir les possibilitats de l'automatització de tasques i de la integració d'aplicacions, aquest curs és per a tu.\nPlanifica i organitza les teves vacances amb Trello\nEts una persona desorganitzada? O t'agradaria ser capaç de millorar la teva capacitat organitzativa? A més, t'agrada viatjar? Voldries viatjar en grup gaudint d'organitzar aquest viatge? O simplement, vols conèixer una de les eines més flexibles i intuïtives per a planificar o organitzar quelcom en la teva vida personal o professional? En cas que obtinguis un si en alguna de les preguntes anteriors, si decideixes seguir aquest curs, estàs a punt de descobrir un món de possibilitats a l'hora de planificar i organitzar les teves properes vacances amb família o amics.\nNo t'agrada la imatge que transmet el teu projecte, empresa o associació o creus que podria millorar-se substancialment? No vols o no pots contractar un dissenyador professional per a crear una imatge de marca? T'agradaria aprendre a crear imatges professionals per a les teves xarxes socials? Si has respost afirmativament a alguna d'aquestes preguntes, sense dubte, aquest curs et farà la vida més fàcil i més agradable a la vista.\nEnsenya a programar videojocs als teus fills amb Scratch\nEts pare o mare d'un o més fills o filles de més de 6 anys? Et preocupa que de ben petits obtinguin les capacitats necessàries per a la seva futura vida? T'agradaria realitzar una activitat conjunta molt divertida amb ell o ells mentre aprenen a crear el seu propi videojoc? Sense cap coneixements previ per part de pares i mares ni dels menors, aprèn i ensenya a programar els seus propis videojocs als teus fills amb Sratch. Sratch és un llenguatge de programació gràfic especialment dissenyat per a nens i nenes a partir de 6 anys. Descobreix com amb aquest llenguatge de programació el límit és la imaginació dels teus fills.\nTens un negoci físic i t'agradaria poder vendre per Internet? Fa temps que et ronda pel cap la possibilitat de muntar una botiga en línia però penses que és molt car i complicat? Si et trobes en qualsevol d'aquestes situacions, aquest curs és per a tu.\nSi vols millorar aspectes organitzatius de la teva activitat professional com Autònom et portem un curs que serà un bon regal per a seguir la teva de manera més eficient.\nCrear un Pla de Social Media per a la teva organització\nNingú dubta avui en dia de la importància que té per a qualsevol organització la seva presència a les xarxes socials. És molt fàcil crear un perfil en qualsevol d'elles i començar a publicar contingut. Tot i això, per a que les accions de la nostra organització surtin els efectes desitjats necessitarem tenir clar un mapa de com actuar-hi. Aquest mapa es diu "Pla de Social Media".\nCreus que l'organització interna i la comunicació de l'associació de què formes part és molt millorable? T'agradaria implementar una eina que fes que tots els socis de la teva entitat estiguéssiu més ben informats i coordinats? Si has contestat afirmativament alguna d'aquestes preguntes, aquest curs està fet per a tu. En aquest curs aprendràs com crear una Intranet per a gestionar i publicar tot allò que passa a la teva associació per a què tots els seus socis us en assabenteu de forma ràpida i directa.\nUtilitza amb seguretat el teu smartphone Android\nGuardes dins el teu telèfon Android molta informació privada que per a tu és valuosa? Et preocupa que estranys puguin entrar dins el teu mòbil? T'agradaria poder implementar accions que donessin seguretat i privadesa a les teves dades i a la seva seguretat? Si ets conscient que aquesta qüestió ens afecta cada dia més a tots, aquest curs t'agradarà. Amb aquest curs aprendrem quines mesures podem prendre per evitar riscos per a la seguretat i privacitat de les nostres dades i comunicacions a través del mòbil.\nEts membre d'una associació i de forma habitual o puntual organitzeu actes o esdeveniments entre els vostres socis o públic en general? Estàs cansat de gestionar-ho tot amb paper o bolígraf o de gestionar les inscripcions de forma manual o mitjançant l'enviament d'emails? T'agradaria tenir un sistema que mantingués informat a tots els inscrits de les novetats de forma fàcil i privada? Tot i tenir ja una web de l'entitat penses que seria una bona idea tenir una web informativa per a l'esdeveniment en concret però no tens temps o coneixements per a construir un lloc web complex? En cas de trobar-te en alguna d'aquestes situacions aquest curs et serà de gran utilitat, ja que de forma ràpida i senzilla aprendràs a crear un sistema que permetrà a la teva associació millorar l'organització i gestió dels cursos, trobades, xerrades que organitza gràcies a les eines que Google et posa a l'abast de forma gratuïta.\nCrea la teva primera web amb Wordpress - Curs Bàsic\nTens un negoci i encara no tens una web que t'ajudi a vendre els teus productes o serveis? Ets membre d'una associació del municipi i t'agradaria construir un lloc web on aglutinar tota la seva activitat? Fa temps que et ronda pel cap un projecte personal i necessites una web per donar-lo a conèixer al món? Si ets el responsable d'una empresa o membre d'una entitat o tens un projecte personal, i o bé no teniu lloc web o voleu tenir un lloc web professional i t'agradaria fer-lo tu mateix amb Wordpress, aquest curs és per a tu. Aprèn com construir des de 0 i sense cap línia de codi, sols pressionant i arrossegant amb el ratolí de forma visual, un lloc web professional.\nDissenya, ràpidament, la web del teu comerç amb Wix\nVols crear ràpidament i fàcilment el lloc web del teu comerç i enfocar-lo a què t'ajudi a promocionar-lo i a fer créixer el volum de negoci? No vols complicar-te la vida amb servidors, errors, codis i coses que no entens i no t'agraden? Si és així, t'agradarà descobrir la plataforma Wix i com aquesta et permetrà aconseguir tots aquests objectius sense cap esforç ni complicació en menys de 5 hores.\nCerca feina a través de Linkedin\nEstàs a l'atur a la recerca d'una oportunitat laboral? Estàs treballant però t'agradaria una millora professional? Si les respostes a les preguntes anteriors són positives, t'interessa veure aquest curs sobre com utilitzar Linkedln per a cercar una nova feina.\nEines gratuïtes per protegir els teus fills en l'ús d'Internet\nTens fills i et preocupa la seva activitat a la xarxa? Ets dels que creus que Internet és una oportunitat pels teus fills i a la vegada és també un lloc ple de perills per la seva seguretat i privacitat? En aquest curs descobriràs com evitar o minimitzar al màxim els riscos que puguin trobar els teus fills en l'ús d'Internet. Igualment, coneixeràs quines són les millors estratègies de protecció preventiva, per a ser tu el primer a saber que quelcom no funciona correctament en la navegació dels teus fills. Si ets un pare o una mare que et preocupa com els teus fills es relacionen amb la tecnologia i amb els seus dispositius mòbils, aquest és el teu curs.\nAquest curs és un "must". Un pas previ imprescindible per a tots els pròxims cursos que versin sobre la creació de qualsevol projecte web basat en Wordpress. Haurem de recórrer a aquest curs quant vulguem crear un blog personal, una web corporativa per a la nostra empresa, un ecommerce basat en Woocommerce, una intranet corporativa o una xarxa social per als associats a la nostra entitat.\nFacebook Ads és el sistema publicitari de Facebook, amb el qual podrem promocionar la nostra Empresa, Botiga En línia, Esdeveniment o Aplicació segmentadament i pagar només pels clics rebuts. Facebook Ads és avui la fórmula més rendible per portar més clients al teu negoci, bé sigui un negoci físic o un negoci virtual. Facebook ho sap gairebé tot de nosaltres, i amb aquest coneixement és capaç de posar la nostra proposta de valor davant dels ulls de les persones correctes, perquè aquestes passin de ser desconeguts a clients.\nEn aquest curs descobriràs com obrir un altre canal de venda complementari al teu canal comercial actual, obrint una botiga en línia amb el mínim esforç, temps i pressupost possible. Shopify és la plataforma de creació de botigues en línia allotjades més gran del món. Amb ell descobriràs que fàcil és estar venent en línia a qualsevol persona de qualsevol lloc amb unes poques hores de treball i sense cap experiència prèvia.\nGestionar cites online amb els teus clients\nEn aquest curs aprendràs a construir un sistema complert de reserva de cita online per al teu negoci a cost zero. Amb aquest sistema aconseguiràs facilitar la vida als teus clients i facilitar-te la gestió interna de reserves en el teu negoci. Fes que els teus clients et puguis contractar les 24 hores al dia els 7 dies de la setmana!\nEines gratuïtes per analitzar i seguir la teva competència\nConeixes tot el que fa la teva competència sense necessitat d’estar pendent dia a dia de 1000 fonts d’informació? Descobreix les eines que treballaran per a tu, i que et donaran la informació sobre la teva competència i sobre el teu mercat que el teu negoci necessita.\nPromociona el teu negoci o la teva associació mitjançant un vídeo corporatiu creat per tu mateix\nEl vídeo s'està convertint en el format preferit per a consumir continguts a Internet. Avança la teva competència i promociona el teu negoci amb un vídeo corporatiu professional.\nEines gratuïtes per a realitzar Estudis de Mercat “Low-Cost”\nTens una idea de negoci i vols saber si existeix un mercat per a ella? Tens una empresa o ets un professional i vols treure un nou producte o servei i no saps si el mercat serà receptiu? En aquest curs aprendràs a realitzar un estudi de mercat utilitzant una sèrie d’eines gratuïtes que et facilitaran la resposta a aquest tipus de qüestions i inquietuds.\nEn aquest curs aprendràs a millorar la productivitat en la teva empresa o feina gràcies a l’ús d’extensions en el navegador Chrome. Gràcies a aquestes aconseguiràs realitzar aquelles tasques repetitives que t’ocupen temps cada dia en molt menys temps, alliberant així aquest temps per a fer-ne d’altres, o per estalviar-te temps de treball.


Condiciones pels lloguers - ALR RENT A CAR\nHome > Condiciones pels lloguers\nEn el moment de formalitzar una reserva habitualment es sol.licita el 30% aprox. de l'import pressupostat en concepte de paga i senyal. En cas d'anul.lació realitzem devol.lucions parcials segons les dates Es molt aconsellable realitzar les reserves amb un temps prudencial.\nDNI original i vigent de l'arrendatari. Pot ser persona no conductora. En cas de facturar a empresa caldrà totes les dades fiscals d'aquesta. PERMÍS CONDUÏR original, espanyol i vigent del conductor principal En cas de conductors adicionals Dni i permís de conduïr de cadascú.\nAmb permís de conduïr vigent i majors de 23-25 anys* d'edat amb una antiguitat de conduïr mínima de 2-3 anys.* (*segons grup de vehicles) Els vehicles no els poden conduïr persones no autoritzades en contracte.\nPer agilitzar la gestió del contracte i entrega del vehicle podeu facilitar previament les dades personals de l'arrendatari i conductors mitjançant l'enllaç clicant aquí. Així només caldrà portar la documentació en el moment de la recollida.\nEs realitzarà a l'entrega del vehicle al client. En aquest moment es farà efectiu l'import restant del lloguer pressupostat + dipòsit de fiança de l'assegurança + presentació documentació anteriorment esmentada.\nL'assegurança inclosa a cada lloguer exigeix el pagament d'un import segons vehicle, en forma de retenció a una targeta de crèdit (no dèbit) Aquesta quedarà anul.lada posteriorment a la devolució del vehicle.\nS'aplicarà d'inici la tarifa reservada però sempre es podrà modificar per una altra més econòmica, sempre que no es modifiqui els dies ni grup. Els conceptes reservats/contractats es podran modificar sempre que hi hagi disponibilitat i no s'especifiqui el contrari (consultar a l'entrega).\nEls vehicles disposen d'una assistència en viatge per tot UE contractada a una empresa asseguradora. Aquesta, en cas d'averies o accidents, facilitarà els mitjans possibles pel rescat i repatriació dels passatgers.\nEs molt important respectar el dia i hora màxima per la devolució del vehicle i així mantenir totes les cobertures. Del contrari es podria considerar apropiació indeguda (falta greu segons codi penal). Per evitar-ho només s'ha de sol.licitar a ALR una ampliació del contracte.\nLes devolucions de vehicles fora d'horaris s'ampliarà la responsabilitat al client fins a la següent obertura de l'oficina ALR. Posteriorment a la devolució, el vehicle serà revisat per ALR i s'enviarà la corresponent fra. al client amb tots els conceptes desglosats i l'anul.lació feta de la fiança.


Molt bàsquet, esportivitat i diversió\nDos equips del SAFA Claror passen a semifinals\nMolt bàsquet, esportivitat i diversió. La jornada va transcórrer amb tota tranquil·litat i un ambient festiu ahir al CEM Marítim, on es van disputar un total de 18 partits entre equips vinguts d’arreu de Catalunya. Es va comptar amb una gran afluència de públic que va animar als jugadors en tot moment i una extensa participació als concursos de triples i two ball que es van anar organitzant al llarg de la jornada. El dia va començar amb el partit més disputat entre el Joventut de Badalona i el JAC Sants, però la resta de partits es van desenvolupar amb victòries més còmodes.\nPel què fa al CEM Claror, a l’inici de la jornada es va poder veure un joc més erràtic, a causa dels nervis i la pressió. Cap al migdia, va arribar el moment de màxima intensitat amb el bonic duel entre el CB Cornellà i el Sant Adrià. Finalment, al vespre el cansament dels partits anteriors va fer acte de presència i va fer baixar el ritme. Tot i així, es van poder veure accions de més qualitat i alegria.\nEnhorabona als dos equips del SAFA Claror que van passar a les semifinals, que es disputaran al llarg del dia d’avui al CEM Claror!\nRecordeu que podeu seguir tota l’actualitat al Twitter #safaclaror.


La Nucia jugarà la final del play-off d'ascens a Primera RFEF - À Punt\nLa Nucia jugarà la final del play-off d'ascens a Primera RFEF\nL'equip de César Ferrando ha guanyat 2-0 el Coria en les semifinals i pujarà de categoria si guanya l'eliminatòria següent\nLa Nucia es classifica per a la final del play-off\n21 de maig 2022 - 23:50\nLa Nucia està un poc més a prop de Primera RFEF. L'equip de César Ferrando ha superat 2-0 el Coria en les semifinals del play-off d'ascens a la categoria de bronze del futbol estatal i es queda a només una victòria d'aconseguir l'ascens.\nEls de la Marina Baixa han hagut de patir per a certificar la classificació per a les eliminatòries finals per l'ascens, ja que el marcador de l'estadi Guillermo Amor reflectia un empat a zero en el minut 80. Aquest resultat hauria portat el partit a la pròrroga, però si s'haguera arribat al final dels 120 minuts amb empat, la Nucia s'hauria classificat per haver acabat la fase regular de la Lliga en millor posició.\nPerò l'equip de César Ferrando ha preferit deixar la feina feta abans. Marc Mas, en el minut 82, i Fernando Pina, en el 93, han sentenciat el pas a la final de la Nucia. Ara els de la Marina Baixa ja esperen rival en la final del play-off. Una nova victòria val un ascens.\nL'Hèrcules diu adeu al somni de l'ascens\nL'Hèrcules no acompanyarà la Nucia en la final del play-off d'ascens a Primera RFEF perquè no ha passat de l'empat contra la Unión Adarve (1-1). L'equip de Sergio Mora tornarà a jugar en Segona RFEF la temporada que ve. De res no li ha valgut l'empat, ja que l'equip madrileny va acabar en millor posició la fase regular de la Lliga.\nLa Unión Adarve s'ha avançat en el marcador en el minut 10, però els alacantins han aconseguit empatar en l'equador de la primera part gràcies a un gol de Borja Galán. L'Hèrcules ha buscat el gol de la victòria amb més cor que cap, però el partit ha acabat amb empat a un en els 90 minuts reglamentaris. Els de Sergio Mora necessitaven guanyar per a passar a la final, però encara que han disposat d'alguna ocasió, el marcador ja no s'ha mogut i han quedat eliminats.\nL'Eldenc entra en escena aquest diumenge\nAquest diumenge serà el torn per a l'Eldenc, que juga a l'estadi Guillermo Amor de Benidorm contra la Reial Societat C. Es dona la circumstància que els donostiarres ja no poden pujar de categoria perquè la Reial Societat B ha confirmat aquest dissabte el descens a Primera RFEF. Queda per veure quina decisió pren la Reial Federació Espanyola de Futbol, perquè l'equip de José Juan Romero es pot veure perjudicat en cas de derrota contra un equip que ja no té opcions d'ascens.\nSegona RFEF Primera RFEF\nPaco Alcácer no entrena mentre estudia ofertes per a eixir del Vila-real La pretemporada, a punt L'Eldenc acomiada José Juan Romero "per motius disciplinaris" Vint anys de la primera cita europea del Vila-real Alexia Putellas es perd l'Eurocopa per lesió Pepe Reina torna al Vila-real dèsset anys després L'Eurocopa, aparador per al bon moment del futbol femení Exigent pretemporada del Vila-real El Centre d'Investigació de l'Esport 'cuida' els futbolistes de l'Elx


Al llarg de l'any passat el 99,9% dels subministraments produïts per Ercros van ser satisfactoris. L'índex de qualitat va millorar en un 5% respecte de l'any anterior i es va situar en un 0,106. Aquest índex reflecteix el volum de productes no conformes en relació amb el volum expedit de productes propis i de tercers comercialitzats per la companyia.\nEn canvi 2014 va ser un mal any en matèria d'accidents laborals i es va trencar la tendència a la baixa dels darrers anys. L'índex de freqüència general d'accidents (que mesura el nombre d'accidents -amb o sense baixa- entre el personal propi i l'extern per cada milió d'hores treballades) va ser del 4,8, fet que va suposar un augment del 67,4% respecte dels resultats obtinguts el 2013. La companyia alertada per aquestes dades va posar en marxa mesures correctores i va dur a terme accions de conscienciació entre la plantilla, amb un resultat fins ara satisfactori. Amb això es pretén mantenir la reducció sostinguda dels accidents laborals.\nL'any passat el grau de compliment dels sis codis de pràctiques de gestió del programa Responsible Care va ser del 99,7%. El programa Responsible Care, al qual l'empresa està adherida voluntàriament des del 1994, té per objecte aconseguir que les empreses, en el desenvolupament de la seva activitat, aconsegueixin millores contínues en relació amb la seguretat i la protecció de la salut, el medi ambient, la tutela del producte, la comunicació i la transparència.\nEn el camp de la sostenibilitat, cal destacar que, el 2014, el centre d'Almussafes va superar l'auditoria per a la seva inscripció en el registre europeu EMAS (Eco-Management andAuditScheme), procés que va culminar el 2013 el centre de Cardona. Al llarg del bienni, Ercros, com a organització, va obtenir la certificació ISO 14064, que serveix per al càlcul de la petjada de carboni, i les fàbriques de Vila-seca I, Vila-seca II, Sabiñánigo i Tarragona van ser acreditades amb la norma ISO 50001, de gestió energètica.\nEl 2014, la companyia va millorar la seva puntuació en el qüestionari CDP, sobre la informació de les emissions de CO2enaconseguir una puntuació de 82 sobre 100, vuit punts més que el 2013 i sis punts per sobre de la mitjana del seu sector. En el rating CSR d’Ecovadis, l'objectiu del qual és millorar les pràctiques ambientals i socials de les empreses mitjançant l'aprofitament de la influència de les cadenes de subministrament globals, Ercros va obtenir una qualificació Gold, amb 62 punts sobre 100, fet que la col·loca en el 5% d'empreses amb millor resultat entre totes les presentades. En el camp del govern corporatiu, el grau de compliment de les recomanacions del Codi de Bon Govern que afecten la companyia va ser del 98% el 2014, tres punts percentuals més que el 2013.


Bitllets de ferri Palma a Dénia, compara horaris i preus\nInici / Europa / Espanya / Dénia / Ferri Palma a Dénia\nPalma - Dénia és una de les nostres rutes més freqüentades, sovint no queden places durant les temporades altes\nAlternatives de ferri Palma a Dénia\nNavilieres Palma - Dénia\nFerri Palma a Dénia\nLa ruta de ferri Palma Dénia connecta Mallorca amb Espanya. Actualment només hi ha 1 companyia que opera aquest servei de ferri, Balearia. La travessia opera fins a 7 vegades cada setmana i triga des de 5 hores.\nLa durada i freqüència de les travessies Palma Dénia pot variar segons l'estació de l'any, així que recomanem que comprovis la informació més actualitzada.\nLa ciutat espanyola de Dénia està situada a la banda nord de la província d'Alacant, a la vora del mar Mediterrani. La ciutat es troba enfront de les illes Balears i té un paisatge de fons impressionant: el Parc Natural del Montgó. És una ciutat molt popular entre els turistes i hi ha moltes coses per fer i per veure. Un indret popular és el castell en ruïnes que s’alça sobre la ciutat i que la vigila, ja que ofereix vistes increïbles de la marina de Dénia. També són atraccions populars el Parc Natural del Montgó i la Torre del Gerro i ambdós tenen camins senyalats per recòrrer.\nLa marina també és un lloc d’interés gràcies al passeig marítim elevat, els 20 km de costa amb platges precioses, el mercat de peix, el carrer comercial vorejat d’arbres, el casc antic i els diversos museus. Mereix la pena visitar l’esglèsia de l’Assumpció del segle XVIII, les Atarazanas (drassanes) del segle XVII, el claustre i l’esglèsia de Sant Antoni i l’ajuntament neoclàssic del segle XVIII.\nA Dénia també es celebren diverses festes, però és coneguda sobretot per la festa dels bous, que es celebra cada juliol i que és d’interès turístic nacional.


Saxx underwear Kinetic Train Negre comprar i ofertes a Traininn\nDescripció Saxx underwear Kinetic Train\nQuan els nois ens van dir que estaven tallant els folres dels seus pantalons curts esportius i portant Saxx lloc, hem escoltat. Aquests pantalons curts d'assecat ràpid, construïdes especialment tenen folres Kinetic la mateixa operació exacte, estadi de beisbol de la borsa? i teixit elàstic micromalla que ;original perfectament integrat en pantalons curts esportius de polièster elàstic.\nPatentat estadi borsa? per al suport lliure de fricció\nTres D en forma? amb la construcció 9 del panell\nNo frec de pla costures?\ntecnologia microbiana anti lliurament funció anti olor\nEl perfil baix de punt cintura amb cordó elàstic intern\nA les butxaques de costura; costat dret amb butxaca amb cremallera oculta integrada\nlogo Saxx reflectant en la costura esquerra\ncostures laterals entallades\ncompressió Semi liner Kinetic\nCurta: 5? entrecuix, Delineador: 5 '' entrecuix\n100% closca de polièster; 90% de niló / 10% spandex liner Kinetic\nMàquina de rentar amb aigua tèbia i assecar a ;assecadora amb calor sota en el cicle delicat, no rentar en sec o utilitzar lleixiu.\nCompra de manera totalment còmode i des de casa a la botiga online de fitnes. Compra Saxx underwear Kinetic Train amb la garantia del preu més baix. No esperis més i troba al catàleg una àmplia selecció de material de fitnes de la categoria de Roba home per completar la teva comanda. traininn t’ofereix un servei d’entrega ràpid i eficient.\nCaracterístiques Saxx underwear Kinetic Train\nSostenibilitat Saxx underwear Kinetic Train\nCom tots els productes de Saxx, això és excel·lent. La cintura sòlida els manté on volen. Els curtmetratges més còmodes que he realitzat durant anys.\nSaxx la roba interior del tren cinètica\nGran ajust. Molt còmode. Val la pena els diners


Treballem per ser un agent responsable socialment, que cuidi el medi ambient i lluiti per crear un futur sostenible.\nSEMIC és un partner global IT amb 40 anys d'experiència en el mercat espanyol.\nVolem contribuir, a través de les noves tecnologies, a millorar el treball de les persones, les empreses, les administracions públiques i la societat en general. Volem ajudar al fet que el planeta sigui sostenible. Som transparents i ens guiem per un codi ètic que es basa en la integritat.\nA SEMIC som responsables amb els impactes que ocasiona la nostra activitat empresarial en l'entorn.\nA través d'un comportament ètic, ens comprometem a realitzar accions i desenvolupar projectes positius\nper a la nostra comunitat en l'àmbit social, el mediambiental i l'econòmic.\nConscients de la importància de cuidar el planeta i a les persones,\na SEMIC treballem dia a dia per a poder dir, sense cap dubte, que som\nuna empresa socialment responsable.\nEns responsabilitzem i ens ocupem de cuidar el planeta\nLa cura del medi ambient, la preocupació pel planeta i les accions en favor de la sostenibilitat són una responsabilitat de tots i de totes, especialment de les empreses i de les organitzacions.\nIdentifiquem, reduïm i compensem els impactes mediambientals que genera la nostra organització.\nCompra sostenible, reciclatge i impuls de l'economia circular.\nReducció i compensació de l'emissió de Gasos d'Efecte d'hivernacle (GEI).\nCol·laboració amb iniciatives mediambientals.\nÉs necessari dur a terme accions que demostrin el nostre compromís amb el medi ambient i tinguin un impacte positiu en el nostre entorn. En els últims anys hem destinat molts recursos a ser més verds, més eficients i més sostenibles.\nSEMIC és una empresa Carboni Neutral. Estem alineats amb l'objectiu del Pacte Verd Europeu: aconseguir la neutralitat total de carboni al 2050. Hem compensat 134 tones de CO₂ des de 2020 que han suposat la plantació de 3.038 arbres.\nPrioritzem la compra sostenible buscant proveïdors que aportin un valor afegit. Per exemple amb el paper, amb el segell FSC per a la correcta gestió dels recursos forestals.\nAfavorim el desenvolupament i la difusió de tecnologies respectuoses amb el medi ambient.\nTenim un pla d'estalvi energètic i de consum responsable de climatització en totes les nostres oficines i instal·lacions.\nLes nostres seus funcionen amb energia elèctrica i verda.\nLlancem accions i campanyes de comunicació interna per a divulgar i conscienciar sobre medi ambient.\nEns comprometem amb els plans de sostenibilitat de partners que impulsen la cura del medi ambient, com el Programa HP Amplify Impact Changemaker.\nRenovem la nostra flota de vehicles per models menys contaminants.\nComptem amb el certificat ISO 14001 en Gestió Mediambiental des de l'any 2013.\nSom Empresa Carboni Neutral des de 2020\nCombatem el CO₂ obtenint el segell MITECO, Registre de la Petjada de Carboni del Ministeri de Transició Ecològica.\nAixò converteix a SEMIC, des de fa 2 anys, en una Empresa Carboni Zero, és a dir, en una organització que calcula el seu impacte en tones de CO2 equivalent i que ls ha compensat, equilibrant la balança entre el CO₂ que genera i el que redueix.\nSaber més sobre el projecte de compensació >>>\nPotenciem l'economia circular\nApostem pel reciclatge de tota mena d'equips i dispositius donant-los un segon ús i allargant així la seva vida útil.\nLa nostra línia d'impressió Phoenix està formada per equips del nostre propi parc que recuperem, reparem, renovem i reciclem, apostant així per l'economia circular i per la sostenibilitat en el sector IT.\nAquests equips remanufacturats compten, lògicament, amb el màxim segell de qualitat i amb fins a 60 mesos de garantia, tot avalat pel nostre control de qualitat certificat segons les normes ISO 9001 i ISO 20000.\nSaber més sobre Phoenix >>>\nSEMIC és una empresa compromesa amb la seva comunitat.\nA través de fórmules com les donacions, les col·laboracions i els patrocinis\nfem costat a les ONGs, fundacions i associacions sense ànim de lucre dels nostres territoris més pròxims.\nCreiem fermament en teixir una xarxa d'aliances amb les entitats del nostre entorn per a col·laborar mútuament. Donar suport a la tasca que duen a terme entitats i agrupacions sense ànim de lucre que ajuden a la comunitat és molt important per a nosaltres. Algunes de les entitats amb les quals col·laborem són:\nInstitut de Recerca Biomèdica - Fundació Dr. Pifarré, amb una donació econòmica anual que permet a la fundació desenvolupar els seus projectes de recerca en el camp de la biomedicina.\nOncolliga Contra el Càncer, amb una donació de material que permet a l'organització elaborar els seus regals de sortejos a través de la compra del calendari solidari.\nAssociació Gironina d'Empresàries, donant suport al talent local de la nostra seu de Girona i el potencial de dones empresàries i emprenedores.\nTrobada Empresarial del Pirineu. Trobada en el qual col·laborem com partner tècnic, principal col·laborador, aportant recursos tècnics i humans que permeten el desenvolupament de les jornades.\nArttec: Espai de Formació Tecnològica en línia per a dones, impulsat per entitats de l'àmbit de l'economia social, amb l'objectiu de poder oferir noves oportunitats professionals. Col·laborant amb aquesta entitat contribuïm a la reducció de la desigualtat de gènere en el sector tecnològic, oferint formació en línia amb perspectiva de gènere.\nL'art i la cultura són dos pilars importants de la comunitat i del benestar social.\nA SEMIC hem col·laborat amb el famós museu d'Art Contemporani de Bilbao aportant el nostre gra de sorra al projecte de Micromecenatge de restauració del famós emblema del museu: 'Da vida a Puppy'.\nAquest projecte encara continua en marxa i és possible continuar col·laborant-hi!\nDescobreix més sobre 'Da vida a Puppy' >>>\nEns sumem un any més a aquesta iniciativa solidària amb la qual ja portem molts anys col·laborant. Aquest llibre solidari conté relats escrits per periodistes esportius i els beneficis de la seva venda van íntegrament a una fundació o entitat sense ànim de lucre.\nDes de 2005 aquesta iniciativa porta recaptats més de 400.000€.\nL'edició de 2022 va tenir com a padrí a Ansu Fati i els seus beneficis van per a l'Associació Pallapupas, professionals de la cura emocional que porten l'humor als hospitals infantils.\nNotícia de l'última edició de Relats Solidaris de l'esport >>>\nAmb el talent jove, i també local.\nAmb la innovació permanent. Amb la formació continuada.\nAmb les aliances entre empresa i centres educatius com universitats i centres de formació professional.\nLa formació d'avui és el talent del futur. Una peça clau del nostre engranatge és el vincle amb les universitats i centres d'estudis pròxims a les nostres seus. Col·laborem amb aquestes institucions educatives oferint el nostre talent expert per a donar cursos de formació i rebent a estudiants en pràctiques durant tot l'any en disciplines i àrees molt diferents.\nComptem a més amb places en plantilla per a atendre i rebre a estudiants de plans de Formació Dual, formats educatius en els quals ens bolquem per a contribuir a l'experiència professional d'aquests estudiants i guanyar també nosaltres en talent jove que aporta innovació i frescor als nostres equips.\nCursos en Ciberseguretat Fortinet NS4 i d'Introducció als serveis Cloud de Microsoft, curs impartit pels nostres experts a alumnes d'últims cursos de l'àmbit TIC de l'Escola Politècnica Superior de la UdL.\nFormem part de la nova Comunitat de Ciberseguretat de la DCA (Digital Catalonia Alliance).\nAssistència i participació a Fires del Treball i esdeveniments en centres educatius que permeten establir ponts entre el món de l'ensenyament i el laboral, així com atreure talent jove a SEMIC.\nCol·laboració amb Gamesports Lleida en competicions d'e-sports i gaming amb participació jove i local.\nPrograma de Beques ApadrinaTIC\nImpulsat pel Cercle Tecnològic de Catalunya (CTECNO), cerca ajudar a alumnes en els seus últims anys de graus de l'àmbit TIC assegurant la continuïtat per a aquests estudiants, preferentment noies.\nSEMIC ha participat en la II Edició d'aquest programa de beques com a empresa associada i patrocinadora, a més d'oferir mentoring dels nostres enginyers i enginyeres a aquests alumnes.\nAquesta acció s'emmarca també en el nostre objectiu de contribuir a consolidar i potenciar el paper de la dona en el sector TIC.\nDescobreix mes sobre ApadrinaTIC aquí >>>\nAquest torneig se celebra a les ciutats de Lleida i Igualada i l'organitza l'Escola Politècnica Superior de la Universitat de Lleida. Té com a objectius contribuir a la creació de noves vocacions d'enginyeria entre nens i nenes d'Educació Primària i Secundària, permetent-los descobrir el món STEAM relacionat amb la robòtica, la programació i altres disciplines TIC cada vegada més importants en les nostres societats.\nAquest torneig és un hackatón clàssic, també organitzat per la EPS de la UdL, planteja una sèrie de reptes informàtics i tecnològics a estudiants de grau de l'àmbit TIC.\nDes de SEMIC participem i col·laborem amb les dues competicions, aportant el nostre gra de sorra en la formació i diversió dels més joves.\nCompromís amb el benestar humà\nSEMIC és una empresa socialment responsable certificada amb el segell de RSE per Adok.\nEl nostre compromís amb les persones, els clients, la nostra comunitat i el nostre equip humà és ferm\ni el nostre comportament va un pas més enllà del compliment legal establint també un acord ètic.\nApostem per un creixement sostenible, consolidat, basat en la qualitat, la transparència i l'eficiència. Cuidem del nostre equip impulsant accions que creïn un clima de treball adequat, saludable i il·lusionant.\nParticipem del Pacte de les Nacions Unides des de 2013.\nComptem amb un Codi de Conducta Intern que assegura el respecte, el bon ambient de treball i la companyonia en el nostre equip.\nComptem amb un Pla d'Igualtat en el qual confiem, creiem i que potenciem.\nApostem per desenvolupar i consolidar polítiques de benestar i salut en el treball.\nImplantem el teletreball diversos dies a la setmana.\nPotenciem l'ús de la videoconferència com a format de reunions per a evitar desplaçaments als nostres treballadors i treballadores.\nPotenciem la formació continuada i els plans de carrera per a tots els nostres empleats i empleades.\nImpulsem les certificacions oficials per als nostres perfils tècnics.\nMesures de conciliació i beneficis socials\nBrindem mesures de conciliació per a tots els nostres treballadors i les nostres treballadores.\nL'elecció lliure de dies festius i vacances\nLa possibilitat de mobilitat geogràfica\nEl teletreball i l'ús habitual de la videoconferència\nCertificació en RSE (Responsabilitat Social Empresarial)\nEns preocupen les persones, el planeta i la comunitat.\nD'acord amb aquest compromís, al juny de 2021 SEMIC va obtenir la certificació en Responsabilitat Social Empresarial per ADOK, segons els requisits de la norma RSE 100.\nAquesta norma està basada en el model de gestió de Responsabilitat Social segons la norma SGE21 de Forética, la norma UNE-ISO 26000 i el Model efr de la Fundació Masfamília).\nNotícia de la certificació en RSE per ADOK >>>\nL'any 2013 SEMIC es va unir al Pacte Mundial de Nacions Unides (Global Compact), iniciativa internacional que té per objectiu aconseguir un compromís voluntari de les entitats en responsabilitat social a partir de la implantació dels principis basats en drets humans, laborals, mediambientals i de lluita contra la corrupció.\nEls seus 17 ODS (Objectius de Desenvolupament Sostenible) son una crida a l'acció urgent que busca transformar el nostre món en un lloc millor i menys desigual.\nA SEMIC duem a terme accions de col·laboració amb entitats del nostre entorn per actuar sobre els ODS més preocupats per la situació social, com la Fi de la Pobresa (1), l'Educació de Qualitat (4) i la Reducció de la Desigualtat (10).\nTambé ens ocupem d'abordar el canvi climàtic i la conservació del medi ambient amb accions relatives a l'Energia Assequible i no Contaminant (7), la Producció i Consum Responsables (12) i l'Acció pel Clima (13).\nAmb la nostra adhesió a programes de partners i fabricants en matèria de sostenibilitat i RSC sumem forces i participem en l'ODS d'Aliances per a assolir els objectius (17).\nPer últim, amb la nostra política de benestar humà cuidem a les nostres persones amb iniciatives relatives als punts de Salut i Benestar (3), Igualtat de Gènere (5), Treball Decent i Creixement Econòmic (8) i d'Indústria, Innovació i Infraestructura (9), entre altres.\nEls nostres objectius de futur\nTenim clar que ens queda molt per fer i els nostres objectius en sostenibilitat per a l'any 2030 son ambiciosos. Volem seguir remant, dia rere dia, per aconseguir convertir-nos en una empresa més verda, més responsable encara, més conscient del nostre impacte i més capaç de generar efectes positius en el nostre entorn i en la nostra comunitat.\n1. Renovar tots els nostres vehicles fins tenir una flota 100% elèctrica.\n2. Obtenir la certificació BS 8887-220:2010, l'estàndar europeu de disseny per a fabricació, muntatge, desmuntatge i tractament al final de la vida útil. Aquest segell serà un pas més en el nostre compromís amb la qualitat, l'excel·lència, el reciclatge i l'economia circular.\n3. Aconseguir un consum d'energia verda al 100% en totes les nostres seus.\n4. Contribuir a aconseguir una major reducció de la bretxa digital en educació. Seguir el nostre projecte de transformació digital de l'educació, acompanyant els centres educatius de tots els nivells, per a afavorir una integració tecnològica major i sense desigualtat entre docents i estudiants de totes les edats i territoris.\n5. Fomentar la incorporació i consolidació de les dones en el sector TIC, continuar lluitant contra la bretxa salarial i contra el sostre de cristall, afavorint l'accés de dones a llocs de direcció.\nSEMIC, més de 40 anys posant la tecnologia al servei de les persones.\nLes nostres certificacions en sostenibilitat\nInici Avís Legal i Política de Privacitat Política de cookies Contacte


Mas, sobre el procés: "Volem el mateix que la resta de països, i això és decidir el futur com ho fan ells"\nEl president de la Generalitat, en un acte a Palau, assegura que és "natural" que Catalunya vulgui fer un referèndum sobre la independència en tant que és una nació\nEl president de la Generalitat, Artur Mas, en la presentació del llibre 'Les Catalans' / JORDI BEDMAR\nBarcelonaEl president de la Generalitat, Artur Mas, ha assenyalat aquest dilluns en un acte a Palau que Catalunya vol "el mateix que els altres països, és a dir, decidir el nostre futur com ho fan ells". Mas ha fet una intervenció especialment pedagògica davant d'un auditori majoritàriament francès, i ha volgut insistir en els mateixos arguments que fa servir habitualment per justificar la demanda d'un referèndum sobre la independència: majoria al Parlament, majoria social a favor de consultar el futur polític del país i caràcter pacífic de les reivindicacions.\nEl líder de CiU ha considerat que el procés sobiranista és "natural" en la mesura que Catalunya és una nació, i, per tant, busca governar-se ella mateixa. "Això no és incompatible amb [el fet de] compartir sobiranies amb Europa", ha assegurat el president, que no hi veu un "problema català", sinó una "realitat catalana".\nMas ha participat en la presentació del llibre 'Les Catalans' (Ateliers Henry Dougier), que ha escrit el periodista francès Henry de Laguérie, corresponsal del canal Europe 1 a l'Estat. L'acte també ha comptat amb la presència de Montse Roura, directora de la llibreria Jaimes de Barcelona. "És difícil comprendre alguna cosa que no coneixes bé. Aprecio que amb aquest llibre es té una oportunitat que els catalans siguin més ben coneguts a França", ha indicat Mas, que ha tancat la presentació.\nArtur Mas PRESENTACIÓ LLIBRE


01/12/2021 - 19:08h\nA més de les propostes habituals, la Fira del Gall 2021 inclourà algunes novetats com el Celler Penedès – Winebar, on es podran tastar els vins negres de la DO Penedès, o la plaça de la Gastrobotiga, un espai on es podran adquirir els plats de la fira gastronòmica, el vi de la DO, el Gall del Penedès sacrificat, a punt per ser cuinat, i cafès Novell.\nEn l’acte de presentació de les novetats de l’edició 2021, que s’ha celebrat al Parc de Sant Julià de Vilafranca del Penedès, la regidora de Turisme Dolors Rius ha assegurat que de l’Ajuntament de Vilafranca són optimistes de cara al nombre de visitants que poden visitar la pròxima edició de la mostra, i ha reiterat que les normes de seguretat per al públic “estan garantides”.\nPere Regull, alcalde de Vilafranca del Penedès, ha apuntat per altra banda, que la Fira del Gall és una activitat que torna Vilafranca “a les seves arrels”. Regull ha remarcat que la Vila ha crescut molt en les últimes dècades i iniciatives com la centenària Fira del Gall “serveixen per reivindicar la nostra idiosincràsia penedesenca”.\nLa 357a edició de la Fira del Gall presenta diferents novetats, a més del Winebar. Com a nou espai destaca la Gastrobotiga,on es podrà trobar tota l’oferta gastronòmica i vinícola de la Fira llesta per endur-se-la a casa, a més d’una àmplia selecció de cafès Novell i aviram a punt per cuinar. L’espai estarà obert dissabte de 9 a 15h i diumenge de 10 a 15h.\nUn dels altres punts a destacar de la Fira d’enguany és el Campionat d’Espanya d’avicultura, columbicultura i cunicultura de raça, que portarà gairebé 2.000 animals al recinte Firal de Vilafranca. Un esdeveniment previst per al 2020 que la pandèmia no va deixar programar.


Resultats lligues futbol, bàsquet i ping-pong 4/11 Escola Vitae\nHome > Notícies Formació Esportiva > educacio barcelona > Resultats lligues futbol, bàsquet i ping-pong 4/11 Escola Vitae\nSegon dimarts de lligues! La jornada ha estat marcada per la pluja i com a conseqüència els partits de bàsquet no s’han pogut disputar, però no us preocupeu perquè els recuperarem en altres moments lliures. No obstant això sí que s’han jugat els partits de futbol i ping-pong amb normalitat.\nEn aquesta segona jornada hem pogut presenciar el partit entre els dos equips guanyadors de la setmana passada: Los Galácticos contra Los Chuapes i s’ha estrenat CSK la Ropa contra Los Kurimoto.\nEn el primer partit, Los Galácticos vs Los Chuapes, tothom esperava veure un derbi igualat entre els dos equips de futbol que havien guanyat còmodament en la primera jornada, però Los Galácticos ha tornat a desplegar un joc ràpid i efectiu que ha desbordat als seus contrincants, el resultat final ha estat de 7 -3, obtenint així i ja la segona victòria per golejada.\nEn el segon partit CSK la Ropa s’ha estrenat amb derrota davant de los Kurimoto. Tot i una primera part molt igualada on els CSK han defensat molt bé i han arribat al descans perdent 1-0, res han pogut fer a la segona meitat per frenar Los Kurimoto que els han endossat 4 gols seguits. Però els CSK no s’han rendit en cap moment i han aconseguit el gol de l’honor en una jugada molt maca en els últims segons. El resultat final 5-1 a favor dels Kurimoto que s’han refet de la seva mala actuació en la primera jornada.\nAquesta ha estat una jornada rara, ja que al ploure hi ha hagut màxima afluència de públic a la Cúpula i s’han incorporat nous participants a la lliga, aquests han estat els enfrontaments i els seus resultats:\n– Vicente Martinez vs. Pau Bogunyà (2-0)\n– Jose Mª Mina vs. Ricard Boix (0-2)\n– Sergi Ramirez vs. Eric Cerón (2-0)\n– Francesc Terés vs. Sergi Ramirez (2-0)\n– Andreu Campderros vs. Eric Cerón (1-2)\n– Ricard Boix vs. Sergi Ramirez (2-1)\n– Aitor Catchot vs. Francesc Terés (0-2)\nCal destacar el gran nivell que han demostrat aquesta jornada Tant en Francesc com en Ricard, felicitats nois.\nRecordeu que al facebook teniu totes les fotos i que els divendres es publica l’ordre de joc de la següent setmana!


KINGDOM | Teatre Lliure | Barcelona\nVan ser a Montjuïc fa dues temporades i ara hi tornen amb el seu últim espectacle. L’Agrupación Señor Serrano dona una volta més al capitalisme global i als valors emblemàtics del consum i la virilitat.\nperformers Diego Anido, David Muñiz, Wang Ping-Hsiang, Nico Roig i Pablo Rosal\nmúsica Nico Roig / videoprogramació David Muñiz / videocreació Vicenç Viaplana / espai escènic i maquetes Àlex Serrano i Silvia Delagneau / vestuari Silvia Delagneau / il·luminació Cube.bz / coreografia Diego Anido / espai sonor Roger Costa Vendrell\najudant de direcció Martín García Guirado / suport tècnic Sergio Roca / cap de producció Barbara Bloin / producció executiva Paula Sáenz de Viteri / distribució Art Republic\ncoproducció Teatre Lliure, GREC 2018 Festival de Barcelona, FOG Triennale Milano Performing Arts, CSS Teatro Stabile di Innovazione del Friuli – Venezia Giulia, Teatro Stabile del Veneto – Teatro Nazionale, Manchester Home Theatre, Teatros del Canal, Théâtre National Wallonie-Bruxelles, Groningen Grand Theatre i Romaeuropa Festival\namb el suport del Departament de Cultura de la Generalitat de Catalunya, CCCB Kosmopolis, Sala Beckett, Teatre Auditori de Granollers, Xarxa Transversal i Graner - Mercat de les Flors\nagraïments especials Festival TNT – Terrassa Noves Tendències, Arts Escèniques OlotCultura, Monty Kultuurfaktorij i La Fabrique de Théâtre\nespectacle en català, castellà, anglès i xinès sobretitulat en català\nseguiu #Kingdom al twitter\nSEGONA JORNADA GENERACIÓ LLIURE\ndissabte 16 a partir de les 20:15h.\npostfunció de KINGDOM: Quan l'humor no s'entén\nxerrada amb Bob Pop, Vengamonjas i Dolors Boatella\nemissió EN DIRECTE!\n© Vicenç Viaplana\nKingdom és l’últim muntatge de l’Agrupación del Señor Serrano estrenat en un festival Grec on ha coincidit amb Falsestuff de Nao Albet i Marcel Borràs. Dos espectacles en què domina un esperit de creació libèrrim, sense la disciplina a codis consagrats o que, si s’hi sotmeten és per riure una mica. Dues peces amb un maridatge curiós. [···] L’espectacle acaba amb un esplèndid i agressiu Haka maori, metàfora del gran capital. Al capítol dels retrets: la presentació d’un King Kong com a còmplice d’aquest capital quan la història d’aquesta estimadíssima criatura demostra que és víctima del sistema.\nEl sarcasme intel∙ligent de què fan gala continua intacte, amb microbromes com la portada falsa del Time amb Margaret Thatcher anunciada amb la banda de “l’home de l’any”, o aquell positivisme econòmic que sembla dictat per un informe divulgatiu de Xavier Sala i Martín. També continua molt viva la seva capacitat de barrejar la cultura popular amb la minoritària, el gust per saquejar la memòria visual i sentimental i capgirar-la. Sorprendre amb una exaltació –fins al paroxisme corrosiu– de la masculinitat. Endollar energia primària amb un mur sonor de la més dura sessió nocturna del Sónar.\nImma Fernández i Jose Carlos Sorribes\nMàgics artesans de la tecnologia, al servei de narracions audiovisuals fascinants, assistim a un puzle en el qual es barregen King Kong, consum, coreografies virils, publicitat, multinacionals, zoofília, cops d’estat...\nEn aquesta obra prima un estímul més directe, més immediat i, fins a cert punt, punk. Brusc, juganer i fascinant, en tant que aprofita un xoc estètic entre allò que és macho i allò que és culte per posar-nos de fit a fit amb el King Kong del capitalisme avançat. [···] És capaç, d’entrada, de crear en directe una mena de catàleg vivent de la masculinitat i el capitalisme. Una exhibició de múscul i de misèria, una festa en la qual els instints més baixos s’abracen en una celebració del cos i de l’excés. [···] Un excel·lent treball de dissecció de tots aquests estímuls que voletegen a l’entorn de la masculinitat, els diners i el poder. Espectres d’un capitalisme avançat que no dorm mai. Que, en definitiva, no mor mai.\nMentre que la primera part de l’espectacle construeix un relat molt ric i estimulant sobre la indústria del plàtan i les seves múltiples crisis, com a metàfora del sistema capitalista que absorbeix qualsevol virus contra el mateix sistema; la segona part de Kingdom s’enfila amb King Kong per disparar l’artilleria més explosiva del sistema capitalista patriarcal. [···] La factura de l’espectacle és excel·lent, la història dels pioners de les multinacionals intrigant.\nUn treball minuciós i molt ben travat que es complementa amb una narració, un cant d’alt voltatge i una interpretació actoral cenyides a l’engranatge audiovisual.\ncreació ÀLEX SERRANO, PAU PALACIOS i FERRAN DORDAL\ncia. AGRUPACIÓN SEÑOR SERRANO\ndel 12 al 17/02\nDimarts, Febrer 12, 2019\nDimecres, Febrer 13, 2019\nDijous, Febrer 14, 2019\nDivendres, Febrer 15, 2019\nDissabte, Febrer 16, 2019


ingredients - diòxid de carboni\nMenjar de veritat\nE290 (I 200-299 conservants)\ngrup : segur\nadvertència : No hi ha evidència d'efectes secundaris adversos\ncomentari : Preparat en la producció de calç . Pot augmentar els efectes de l'alcohol . continguts en el vi , refrescos , confiteria .\n(0)|(8) Xarop de fructosa - glucosa\nEl consum en grans quantitats és perillosa per a la salut . El fetge no pot processar instantàniament en energia i la converteix en greix . Augmenta el risc de problemes cardiovasculars , resistència a la insulina i la diabetis . Caramel ( sulfit d'amoni )\nPer als nens és particularment nociva , pot causar hiperactivitat . àcid acètic\nAtenció a la hipersensibilitat de vinagre ! Artificial sabor\nS'ha indefinit efectes sobre la salut . És preferible no consumir . corrent de caramel\nPer als nens és particularment nociva . pot causar hiperactivitat . diòxid de carboni\nNo hi ha evidència d'efectes secundaris adversos àcid fosfòric\nNo hi ha evidència d'efectes adversos . oxigen\nNo hi ha evidència d'efectes adversos .\nXarop de fructosa - glucosa\nCaramel ( sulfit d'amoni )\ncorrent de caramel\n(0)|(7) Xarop de fructosa - glucosa\nPer als nens és particularment nociva , pot causar hiperactivitat . Artificial sabor\nEl consum en grans quantitats és perillosa per a la salut . El fetge no pot processar instantàniament en energia i la converteix en greix . Augmenta el risc de problemes cardiovasculars , resistència a la insulina i la diabetis . sorbat de potassi\nNo hi ha evidència d'efectes secundaris adversos Artificial sabor\nS'ha indefinit efectes sobre la salut . És preferible no consumir . diòxid de carboni\nNo hi ha evidència d'efectes secundaris adversos àcid cítric\nNo hi ha evidència d'efectes adversos . la sacarosa\nsorbat de potassi\n(0)|(11) Acesulfame - K\nPot ser un carcinogen . aspartam\nPot provocar reaccions al·lèrgiques . Àcid ciclámico\ncarcinogen . Caramel ( sulfit d'amoni )\nNo hi ha evidència d'efectes adversos . Citrat de sodi\nNo hi ha evidència d'efectes adversos . àcid fosfòric\nNo hi ha evidència d'efectes adversos . adipat de sodi\nCitrat de sodi\nadipat de sodi\nPot provocar reaccions al·lèrgiques . sacarina\ncarcinogen . Xarop de fructosa - glucosa\nEl consum en grans quantitats és perillosa per a la salut . El fetge no pot processar instantàniament en energia i la converteix en greix . Augmenta el risc de problemes cardiovasculars , resistència a la insulina i la diabetis . Artificial sabor\n(0)|(10) Xarop de fructosa - glucosa\nEl consum en grans quantitats és perillosa per a la salut . El fetge no pot processar instantàniament en energia i la converteix en greix . Augmenta el risc de problemes cardiovasculars , resistència a la insulina i la diabetis . àcid màlic\nPresti atenció quan són consumits per nens petits o nadons ! Artificial sabor\nderbi de cua i cafè\n(0)|(17) Acesulfame - K\ncarcinogen . sacarina\nPer als nens és particularment nociva , pot causar hiperactivitat . àcid sòrbic\nPossible irritant de la pell sorbat de potassi\nNo hi ha evidència d'efectes secundaris adversos àcid acètic\nAtenció a la hipersensibilitat de vinagre ! Difosfat\nLes dosis altes poden interrompre la relació normal de calci i fòsfor en el cos . àcid sulfúric\nRecomanat per evitar el seu ús . Artificial sabor\nNo hi ha evidència d'efectes adversos . sulfat d'amoni\n(0)|(6) Xarop de fructosa - glucosa\nllom de porc fumat\n(0)|(13) nitrit de sodi\nCarcinogen ! tragacant\nÉs possible causar al·lèrgia de contacte . Xarop de fructosa - glucosa\nEl consum en grans quantitats és perillosa per a la salut . El fetge no pot processar instantàniament en energia i la converteix en greix . Augmenta el risc de problemes cardiovasculars , resistència a la insulina i la diabetis . nitrat de potassi\nPot causar problemes en el sistema reproductiu , hiperactivitat en nens , potencialment cancerígens , pot interactuar amb altres substàncies en l'estómac per formar nitrosamines . Es recomana evitar . prohibit en molts països . Difosfat\nLes dosis altes poden interrompre la relació normal de calci i fòsfor en el cos . trifosfat\nNo hi ha evidència d'efectes adversos . Artificial sabor\nS'ha indefinit efectes sobre la salut . És preferible no consumir . luteïna\nNo hi ha evidència d'efectes secundaris adversos diòxid de carboni\nNo hi ha evidència d'efectes secundaris adversos la sacarosa\nNo hi ha evidència d'efectes adversos . nitrogen\nNo hi ha evidència d'efectes adversos . sal\nque necessita el cos , però en quantitats petites .\nnitrit de sodi\nnitrat de potassi\n(0)|(9) goma de guar\nPot causar nàusees , flatulència i rampes . la goma guar\nÉs possible causar al·lèrgia . Xarop de fructosa - glucosa\nNo hi ha evidència d'efectes secundaris adversos l'àcid ascòrbic\nla goma guar\n1 - 10 del total de 557\ndarrera actualització : 11-03-2015-15-22-12\nSi utilitzeu aquest lloc / aplicació en mode de només lectura / informació / informació, no es conserva cap informació personal ni la vostra IP\nPolítica de privacitat i - condicions d'ús - aplicacions externes


Cavalcada de Reis 2020 | Ajuntament de Riudellots de la Selva\nAmb motiu de les obres que s’estan realitzant al nucli antic de Riudellots s’ha cregut convenient modificar el recorregut de la cavalcada de Reis i oferir la recepció reial al Pavelló Municipal.\nEl recorregut començarà a les 19 h, tal i com estava previst, des del tram de l’Avinguda Països Catalans del polígon industrial, creuant la urbanització Mas Joals, per enllaçar amb la C-25 en direcció Girona i seguir per l’Avinguda Girona, la Pujada del carrer Canigó, el carrer Montseny i finalitzarà al Pavelló Municipal, on tindrà lloc la recepció. Les portes del Pavelló no s'obriran al públic fins al final de la cavalcada, és a dir, fins que hi arribin SSMM els Reis d'Orient.\nProp d’un centenar de persones formaran part de la comitiva reial que acompanyarà els Tres Reis d'Orient. Els Reis circularan amb carrosses i repartiran caramels sense gluten. Al finalitzar la cavalcada s'oferirà un got de xocolata calenta per a tots els assistents que ho desitgin. Hi haurà també xocolata sense gluten.\nSi alguna família tingués algun infant malalt que l'impedís anar a la cavalcada pot trucar al telèfon de l'Ajuntament 972 47 88 99 fins al dia 3 de gener a les 13 h i la comitiva reial li farà una visita al seu domicili.\nAprofitem l’ocasió per recordar-vos els consells de Protecció Civil per seguir la cavalcada amb seguretat i per agrair a totes les persones que fan possible la Cavalcada a Riudellots de la Selva\nMoltes gràcies a tothom i bons Reis!


El Londres que no surt a les pel·lícules, observat des de dalt d’un metro | TMB Notícies\nInici » En xarxa » El Londres que no surt a les pel·lícules, observat des de dalt d’un metro\nLondres més enllà del decorat amb les seves onze línies del metro. Un viatge de @ArandaQuim https://t.co/Y178qHybYc\n— Diari ARA (@diariARA) January 19, 2020\nLondres és una ciutat contínuament fotografiada, i també escenari de milers de pel·lícules. En moltes, hi apareix el seu famós Tube. De vegades, perquè a dins hi viatja un personatge. D’altres, perquè veiem la silueta del suburbà mentre deambula pels carrers de la capital britànica.\nLa majoria de càmeres es fixen, però, en els racons més coneguts i emblemàtics. El periodista Quim Aranda i la fotògrafa Anna Bosch Miralpeix escullen paisatges, des de dins o des de fora del metro de Londres, menys sovintejats pels artistes.\nHi desfilen estacions que recorden uns altres temps i un altre Londres, traçats de vies que semblen voler enganxar-se a les parets dels habitatges o ponts de ferro i viaductes. Aquí podeu gaudir del reportatge del diari Ara i descobrir el Londres allunyat dels focus.\nFotografies del Londres quotidià preses des de la finestra d'un autobús\nAixí és la línia de metro més 'confinada' de totes: quina és la teva estació preferida?


El nombre de morts al Nepal ja supera els 4.000, i el de ferits, els 7.000 - Regió7 :: El Diari de la Catalunya Central\nEl nombre de morts al Nepal ja supera els 4.000, i el de ferits, els 7.000\nProp d'1,4 milions de persones necessiten ajuda alimentària, segons fonts d'entitats humanitàries\nefe | katmandú 28.04.2015 | 00:00\nDiverses persones inspeccionen edificis destruïts pel sisme ABIR ABDULLAH/efe\nEl nombre de morts en el terratrèmol de 7,8 graus que va colpejar dissabte Nepal va superar els 4.000 i el de ferits els 7.000, mentre un nombre indeterminat de persones segueix desaparegut, segons les últimes dades fetes públiques ahir per fonts oficials.\nEl ministeri de l'Interior va indicar que el nombre de morts és de 4.252, dels quals almenys 493 cossos romanen encara en dipòsits de cadàvers d'hospitals, i que 4.522 ferits són atesos en centres sanitaris, segons el diari local The Himalayan. El diari Kantipur també recollia la xifra de més de 4.000 morts, mentre que el Consorci de Reducció de Riscos al Nepal, una entitat en la qual participen organismes de Nacions Unides, va assegurar que el sisme havia afectat prop de vuit milions de persones en 39 districtes del país. "Prop de dos milions de persones viuen en els onze districtes severament afectats" i "al voltant d'1,4 milions necessiten ajuda alimentària", va assenyalar en el seu compte a Twitter. Una zona específica per a l'ajuda humanitària va ser habilitada a l'aeroport internacional de Katmandú "per mitigar la congestió" dels vols, va afegir.\nNepal ha registrat mig centenar de rèpliques des de dissabte, la de més intensitat diumenge, amb un tremolor de 6,7 graus en l'escala de Richter, segons el Servei Geològic dels Estats Units. Dos dies després del pitjor sisme que ha afectat el país asiàtic en gairebé un segle, milers de persones romanen als carrers de Katmandú, convertits en llars temporals per als que han perdut la casa o per als que tenen por de tornar-hi a causa de les rèpliques del terratrèmol.\nEl govern nepalès ha habilitat 15 refugis per a la població i ha sol·licitat ajuda internacional de tota mena per poder atendre les necessitats de la població i afrontar les tasques de rescat. Diversos països ja han enviat la seva assistència al país.


13 de febrer de 2011 3.7.07. BIFA i BAFTA\nEl discurs del rei ha aconseguit 7 premis de l’acadèmica britànica del cinema, doblant de llarg el nombre de guardons que han pogut reunir les seves immediates seguidores: La xarxa social i Començament, que n’han rebuts 3 cadascuna.\nSense cap mena de sorpresa, els de Millor Pel·lícula, Guió, Actor (Colin Firth), Actor en Paper Secundari (Geoffrey Rush), Actriu en Paper Secundari (Helena Bonham Carter), Música Original (els violins i piano d’Alexandre Desplat) i fins el de Film Britànic Més rellevant, han estat per a El discurs del rei.\nÒbviament, el BAFTA a la Millor Actriu ha estat per a Natalie Portman, pel seu paper a Cigne Negre: l’únic premi que el film de Darren Aronofsky ha ercollit aquesta nit londinenca —dels 12 a què aspirava—.\nMentrestant, la meravellosa La xarxa social ha congriat els reconeixements significatius de Millor Director, Millor Guió Adaptat i Millor Muntatge. Tants BAFTA com Començament, per bé que aquest thriller —imaginatiu fins al deliri trampós i futurista— de Christophen Nolan on ha fet forat ha estat en els apartats més tècnics: Disseny de Producció, So i Efectes Visuals.\nCom es pot comprovar, malgrat que la història del rei quec s’imposa, pel que fa al nombre de guardons, la cosa queda força repartida en alguns dels apartats. I fóra pas estrany que el 27 de febrer, als Òscar passés més o menys el mateix.\nTrue Grit, dels germans Coen, que havia acumulat fins a 8 nominacions, s’ha quedat només amb el BAFTA a la Millor Fotografia (Roger Deakins). I, en canvi, Alícia en terra de meravelles, com qui no vol la cosa, se n’ha embutxacats 2, de BAFTA: el de Millor Vestuari i el de Millor Vestuari i Perruqueria.\nA Toy Story 3 li podrien haver donat el premi de Millor Film d’Animació el mateix dia que la van nominar —cosa que igualment podrien haver fet als Òscar—, per com de clara n’era i n’és el seu triomf. En canvi, sembla que els acadèmics britànics haurien de fer-s’ho mirar, quant al Millor Film de Parla No Anglesa, perquè li han acabat donant a Els homes que no estimaven les dones.\nFinalment, el BAFTA al Millor Debut de l’Any ha estat per al director Chris Morris, pel seu film 4 Lleons i el de l’Estrella Emergent —per votació popular— Tom Hardy, que després d’intervenir en films com RocknRolla, ha trobat amb Començament una bona plataforma cap a Hollywood. Quant als BAFTA honorífics, els han rebut Sir Christopher Lee i… la saga dels Harry Potter, per la seva contribució al cinema britànic.\nLlista de nominats i premiats als BAFTA 2010, clicant aquí [2011 Film Awards Winners and Nominees]\nAquest resultat ja l’he inclòs al Comptador de Premis Anuals 2010.\nApunt sobre les nominacions prèvies als BAFTA 2010, clicant aquí [BAFTA 2010: “El discurs del rei”, “Cigne negre”, “Començament”…]\nFOTO © Eagle Pictures Els discurs del rei, de Tom Hooper


Òmnium demana al Síndic que elevi a instàncies internacionals l’informe d’Scotland Yard rebutjat pel Suprem - Òmnium Cultural\nÒmnium demana al Síndic que elevi a instàncies internacionals l’informe d’Scotland Yard rebutjat pel Suprem\nMarcel Mauri: “La pericial és una prova clau que trenca el fals relat de violència i no pot quedar en un calaix com pretén Marchena”\nBarcelona, 11 d’abril de 2019 – El vicepresident d’Òmnium Cultural, Marcel Mauri de los Rios, s’ha reunit aquest dijous amb el Síndic de Greuges, Rafael Ribó, i li ha demanat que elevi a instàncies internacionals i als seus homòlegs europeus la vulneració flagrant de drets i llibertats que s’està patint a Catalunya des d’abans del referèndum de l’1-O. Mauri ha entrat al registre del Síndic la petició acompanyada de l’informe d’Scotland Yard rebutjat com a prova pel Tribunal Suprem on s’evidencia que no hi va haver violència el 20-S i que la Guardia Civil no va actuar amb criteris professionals. “La pericial és una prova clau que trenca el fals relat de violència i no pot quedar en un calaix com pretén Marchena”, ha assegurat Mauri. El vicepresident d’Òmnium ha explicat que es recorre al Síndic “com a màxim garant dels drets humans a Catalunya” i ha denunciat que no acceptar aquest informe encarregat per la defensa del president d’Òmnium, Jordi Cuixart, “és una prova més de la vulneració flagrant de drets que s’està vivint i de la voluntat de seguir amb aquest relat de violència que no s’aguanta per enlloc”. “Marchena ha denegat desenes de testimonis, proves i informes a la defensa de Cuixart”, ha denunciat Marcel Mauri, “i en canvi a l’extrema dreta de VOX li accepta tot”.\nLa pericial encarregada per l’equip de defensa de Cuixart i rebutjada pel Tribunal Suprem la van elaborar Sir Hugh Orde, expresident de l’Association of Chief Police Officers, associació que agrupa 44 forces policials britàniques, i Duncan McCausland, antic comandant adjunt del servei de policia d’Irlanda del Nord. Aquest informe fet per independents destaca que durant el 20-S la Guàrdia Civil no va avisar a temps als Mossos d’Esquadra d’una acció policial de ‘gran importància’. Aquest fet, diu l’informe, va deixar la seva posició seriosament compromesa durant tot el dia. Segons la mateixa pericial, quan la comitiva judicial va entrar a la Conselleria d’Economia, ja hi havia periodistes al davant. Això va provocar que des del primer moment sortís tota la informació del registre als mitjans de comunicació i arribés a una gran audiència. El document a més afegeix que Jordi Cuixart, així com els altres acusats, van fer missatges sobre el registres que la Guàrdia Civil va fer el 20-S, sempre convocant a la protesta pacífica.\n« Estenem Poesia a Palamós i a La Bisbal d’Empordà\nBotifarrada suprema a Montigalà »


Un incendi afecta la planta de tinta solvent de l’empresa Chimigraf, ubicada al polígon Can Jardí - Ajuntament de Rubí\nUn incendi afecta la planta de tinta solvent de l’empresa Chimigraf, ubicada al polígon Can Jardí\nUn incendi afecta la planta de tinta solvent de l’empresa Chimigraf, ubicada al polígon Can Jardí A l’iniciar-se el foc, el personal que estava treballant en aquell moment va activar el Pla d'emergència i va avisar els cossos de seguretat. https://www.rubi.cat/ca/ajuntament/comunicacio/sala-de-premsa/notes/un-incendi-afecta-la-planta-de-tinta-solvent-de https://www.rubi.cat/@@site-logo/ajuntament-de-rubi.svg\nA l’iniciar-se el foc, el personal que estava treballant en aquell moment va activar el Pla d'emergència i va avisar els cossos de seguretat.\nCap a les 13h de dissabte es va originar un curtcircuit a la planta de tinta solvent de l’empresa Chimigraf, ubicada al c/ Carcassi del polígon Can Jardí, que va afectar la zona on estan ubicats els quadres elèctrics. Aquest curtcircuit va originar un incendi en aquesta zona de l’empresa. El personal que estava treballant en aquell moment va activar immediatament el Pla d'emergència, alertant als bombers i intervenint amb mitjans propis fins que aquests van arribar a les instal·lacions.\nAquesta rapidesa, tant pel que fa a l'actuació dels treballadors com a l'arribada dels Bombers, va permetre controlar l'incendi, impedint que les flames afectessin les instal·lacions de fabricació i acotant-les exclusivament a la cambra de quadres elèctrics.\nCap a les 15h, l'incendi estava totalment apagat i els equips de manteniment de Chimigraf ja es van posar a treballar per restaurar la normalitat el més aviat possible. Al lloc dels fets s’hi van desplaçar diverses dotacions de Bombers de diferents parcs de la zona, de la Policia Local de Rubí, el cap de Protecció Civil de Rubí, Mossos d’Esquadra i el SEM. Com a mesura preventiva, es van evacuar els 15 treballadors que en aquell moment hi havia a la fàbrica.\nSegons informa l’empresa, l’afectació de l’incendi ha quedat restringida únicament a alguns elements de la planta de fabricació de tinta solvent. En canvi, no s’han vist afectades les plantes de tinta a l'aigua, Ink Jet ni de magatzem regulador. Chimigraf està treballant intensament amb l’objectiu que, al llarg d'aquesta setmana, la fàbrica de tinta solvent pugui recuperar la normalitat.\nLa direcció de Chimigraf ha emès un comunicat en el qual agraeix a Bombers, Policia Local, Protecció Civil i SEM la ràpida assistència proporcionada, així com la col·laboració de l’Ajuntament de Rubí. L’empresa també reconeix la tasca duta a terme pels propis treballadors, ja que considera que la seva actuació va ser clau perquè no es propagués l’incendi a altres dependències.